Kui kuusehekk oli kasvanud umbes 50cm kõrguseks, hakkas abikaasa teda pügama nii külgedelt kui ladvast. Palusin siis, et ta jätaks puutumata kaks esimest kuuske. Pildil vasakul on näha kui kõrged on täna umbes 27 - aastased puud ning üle 2,5 m kõrguse heki tee poole  laiuvad euroopa lehise oksad.     Esimese puuna istutasime aeda mehevenna kingitud siberi  seedermänni (Pinus sibirica e. Pinus cembra var.sibirica) ning mis pani aluse kogu nn. "pensionäride pargile". Nüüd on ta võra muutunud talle iseloomulikult laiuvaks, tüvi on muutunud vanemale puule iseloomulikumalt korbalisemaks ja paar aastat tagasi kandis ta oma esimesi käbisid.